C 125/274
LT
Europos Sąjungos oficialusis leidinys
2023 4 5
2022 m. rugsėjo 13 d., antradienis
Pakeitimas 213 Pasiūlymas dėl reglamento 28 straipsnio 1 dalis Komisijos siūlomas tekstas
Pakeitimas
1.
Komisija užmezga ryšius su šalimis gamintojomis, su kuriomis susijęs šis reglamentas, siekdama plėtoti partnerystę ir bendradarbiavimą, kad bendromis jėgomis būtų spendžiamos miškų naikinimo ir alinimo problemos.
Tokios partnerystės ir bendradarbiavimo mechanizmai bus orientuoti į tokius klausi­ mus kaip miškų išsaugojimas, atkūrimas ir tvarus naudojimas, miškų naikinimas, miškų alinimas ir perėjimas prie tvarios prekių gamybos, vartojimas, perdirbimas ir prekybos metodai.
Partnerystės ir bendradarbiavimo mechanizmai gali apimti struktūrinį dialogą, paramos programas ir veiksmus, adminis­ tracinius susitarimus ir esamų susitarimų nuostatas arba susitarimus, padedančius šalims gamintojoms pereiti prie žemės ūkio gamybos, palengvinančios prekių ir produktų atitiktį šio reglamento reikalavimams.
Į tokius susitarimus ir veiksmingą jų įgyvendinimą bus atsižvelgiama atliekant lyginamąją analizę pagal šio reglamento 27 straipsnį.
1.
Laikydamosi suderinto požiūrio, Komisija ir valstybės narės užmezga ryšius su šalimis gamintojomis, kurioms taikomas šis reglamentas, vietos valdžios institucijomis ir suinteresuotaisiais subjektais, visų pirma tais, kurie ekspor­ tuoja didelį I priede išvardytų prekių kiekį, be kita ko, naudodamosi esamomis ir būsimomis partnerystėmis bei laisvosios prekybos susitarimais ir derindamos esamas pagal­ bos priemones, kad bendromis jėgomis būtų šalinamos pagrindinės miškų naikinimo, miškų alinimo ir miškų pertvarkymo priežastys.
Tokios partnerystės ir bendradarbiavi­ mo mechanizmai remiami skiriant tinkamus išteklius ir orientuojami į tokius klausimus kaip miškų išsaugojimas, atkūrimas ir tvarus naudojimas, miškų naikinimas, miškų alinimas, miškų pertvarkymas ir perėjimas prie tvarios prekių gamybos, vartojimas, perdirbimas ir prekybos metodai, geras valdymas, taip pat nuo miškų priklausomų bendruomenių, įskaitant čiabuvių tautas, vietos bendruomenes, kitus papro­ tinių žemės naudojimo teisių turėtojus ir smulkiuosius ūkininkus, teisių ir pragyvenimo šaltinio apsaugą.
Partnerystės ir bendradarbiavimo mechanizmai gali apimti struktūrinį dialogą, finansinės ir techninės paramos programas ir veiks­ mus, administracinius susitarimus, padedančius šalims gaminto­ joms ir jų dalims pereiti prie žemės ūkio gamybos, palengvinančios prekių ir produktų atitiktį šio reglamento reikalavimams, bet ne tik juos.
Komisija užtikrina, kad rengiant bendrus veiksmų planus dalyvautų čiabuvių tautos, vietos bendruomenės ir pilietinė visuomenė.
Bendros veiksmų gairės grindžiamos su vietos suinteresuotaisiais subjektais sutartais etapais.
Komisija visų pirma bendradarbiauja su šalimis gamintojomis, kad pašalintų teisines kliūtis joms laikytis reikalavimų, įskaitant nacionalinius teisių į naudoji­ mąsi žeme valdymo ir duomenų apsaugos teisės aktus.
Tų partnerysčių tikslas – parengti bendrus veiksmų planus, įskaitant nuolatinį dialogą ir bendradarbiavimą, visų pirma su šalimis ir jų dalimis, kurios priskirtos didelės rizikos kategorijai, kad būtų remiamas nuolatinis jų tobulinimas siekiant priskyrimo 27 straipsnyje nurodytos standartinės rizikos kategorijai.
Pagal partnerystes ir bendradarbiavimo mechanizmus ypatingas dėmesys turi būti skiriamas smulkie­ siems ūkininkams, kad jiems būtų sudarytos sąlygos pereiti prie tvarios žemės ūkio ir miškininkystės praktikos ir laikytis šio reglamento reikalavimų, be kita ko, suteikiant jiems galimybes gauti pakankamai ir naudotojui patogiai pateikia­ mos informacijos.
Smulkiųjų ūkininkų poreikiams patenkinti turi būti skirta pakankamai finansinių išteklių.